Shape of You

**«Shape of you»**, անգլիացի երգիչ եւ երգահան Էտ Շիրընի երգը, հրապարակուած՝ 6 Յունուար 2017-ին իր երրորդ աշխատանոցական ալպոմին մէջ (2017):

Փոփ ժանրի երգը գրած են Էտ Շիրընը եւ Սթիվ Մաքը, իսկ լրացումները կատարած են Ճոնի Մաքտեյտը, Քենտի Պարուսը, Թամիքա Քոթլը եւ Քեւըն Պրինկզը:

Երգը 30 տարբեր երկիրներու երգացանկերու մէջ կը զբաղեցնէ առաջին հորիզոնականը, ներառեալ «US Billboard Hot 100»-ը, Աւստրալիան եւ Քանատան: Ան 14 ոչ յաջորդական շաբաթներ շարունակ կը զբաղեցնէ առաջին հորիզոնականը *UK Singles* երգացանկին մէջ, 12 ոչ յաջորդական շաբաթներ՝ *Billboard Hot 100*-ին մէջ եւ 16 ոչ յաջորդական շաբաթներ՝ *Canadian Hot 100*-ին մէջ, ուր կը սահմանէ մրցանիշ:

## Տեղեկութիւններ երգի մասին
4 Յունուար 2017-ին Էտ Շիրըն կը հրապարակէ 6 երկվայրկեաննոց տեսանիւթ, որուն մէջ կը ներկայացնէ նոր տեսահոլովակը՝ «ակումբը լաւագոյն տեղը չէ սիրելի գտնելու համար» բառերով, որ երգին առաջին տողն էր: Յունուար 6-ին *BBC Radio 1-ի* *Breakfast Show* հաղորդման ժամանակ երգիչը յայտնեց, որ «Shape of you» երգը սկզբնապէս մտածուած եւ ստեղծուած է երգչուհի Ռիհաննայի համար եւ ան երգին ուղղակի աւելցուցած է տարբեր մանրամասնութիւններ: Սակայն անկէ ետք ան որոշեց ինքը երգել երգը: Շիրընը երգը չէր գրած յատուկ իր նոր ալպոմին համար, սակայն յետոյ որոշեց, որ «բաւական զուարճալի է»: 

Ան շարունակեց. «Այդ առաջին երգն էր, որ աւարտեց եւ ես չկրցայ ընտրել 2-ը միասին, այդ պատճառով այդ երգը գնաց ալպոմ: Ես շատ ուրախ եմ երգ գրելու, շատ զուարճալի է»:

## Երգագրութիւն
«Shape of you»-ն փոփ, տենսհոլ ժանրի երգ է: Երգին մէջ Շիրընը կը պատմէ պատմութիւն մը, որ իր հետ պատահած է ակումբին մէջ. « ակումբը լաւագոյն տեղը չէ սիրելի գտնելու համար, անոր պատճառով ալ ես *պար* կ'երթամ/ Ես ու իմ ընկերներս կը նստինք սեղանին մօտ, կը խմենք շատ արագ եւ կը խօսինք շատ դանդաղ»: Ան կ'երգէ. «Առ ու սկսէ զրուցել միայն իմ հետս եւ վստահէ զիս, ես կու տամ այդ հնարաւորութիւնը» : *NT News-ի* փոխանցմամբ երգը կը պատմէ սիրոյ պատմութիւն մը, որուն մէջ Շիրընը աղջկայ մը կը հանդիպի գինետան մէջ, ուր ինք եւ աղջիկը կը խմեն: Երգը գրուած է C♯ մինոր ձայնանիշով եւ ունի 96 հարուած առ վարկեան: Կազմուած է 44 չափով եւ հիմնական հետեւեալ աքորտներով՝ C♯m–F♯m–A–B (i–iv–VI–VII), իսկ Շիրընի ձայնը կը լսուի G♯3-էն G♯5-ի միջեւ:

Երգին բառերուն չափը կը համեմատուի TLC խումբին «No Scrubs» երգին հետ, յատկապէս 1-ին տան «Տղայ, շատ չի խօսինք/Բռնուիր մէջքիս եւ յենիր վրաս» հատուածը: Այդ պատճառով «No Scrubs»-ի հեղինակներ Քենտի Պարուսը, Թամիքա Քոթլը եւ Քեւըն Պրինկզը համարուեցան «Shape of you»-ի համահեղինակները:

## Զբաղեցուցած հորիզոնականներ
200px|մինի|Էտ Շիրընը համերգի ժամանակ
Երգը 30 երկիրներու մէջ կը զբաղեցէ առաջին հորիզոնականը եւ կը ստանայ տարբեր հաւաստագրեր: «Shape of you» երգի թեկնածուն երգացանկերու մէջ տեղ ունեցած է Յունուար 13-ին՝ *UK Singles Chart*-ին մէջ եւ առաջին շաբթուան մէջ դիտուեր է շուրջ 227,000 անգամ: Այդ ընթացքին Շիրընը ներկայացուց մէկ այլ երգ՝ «Castle on the Hill»-ը («Ամրոց բլուրի վրայ»), որով ան *UK chart-ի* պատմութեան մէջ դարձաւ միակ արուեստագէտը, որ միաժամանակ 2 երգով զբաղեցուց բարձր հորիզոնականներ: Սկովտիական երգերու երգացանկերու մէջ երգի թեկնածուն կայացեր է «Castle on the Hill»-էն յետոյ: Երգը արծաթէ հաւաստագիր կը ստանայ հրապարակման առաջին շաբթուան մէջ՝ 200.000 դիտման համար, իսկ ոսկէ հաւաստագիր՝ 2-րդ շաբաթուան մէջ՝ դիտուելով 400.000 անգամ: Երգը կ'ըլլայ առաջին հորիզոնականին մէջ իր հրապարակման 2-րդ շաբաթուան մէջ՝ 139.000 դիտումով: 13 շաբաթ շարունակ մնացած է *UK Singles Chart-ի* առաջին հորիզոնականին մէջ, իսկ Հէրրի Սթայլզի «Sign Of The Times» երգի հրապարակումէն ետք կը զբաղեցնէ աւելի ցած հորիզոնականներ: 2017 թուականի Ապրիլին երգը կը վաճառուի 1,811,910 անգամ եւ կը տարածուի 120,810,200 անգամ:

*Billboard Hot 100*-ին մէջ երգը կը զբաղեցնէ առաջին հորիզոնականը եւ կ'ունենայ 20 միլիոն դիտում առաջին շաբաթէն: Միացեալ Նահանգներուն մէջ երգը կը դառնայ ամէնաշատ լսուողը: Շիրընը նաեւ կը դառնայ առաջին արուեստագէտը *Hot 100* երգացանկի պատմութեան մէջ, որուն 2 երգերը նոյն շաբթուան մէջ գտնուեր են առաջին տասնեակին մէջ:

"Shape of You"-ն 12 ոչ անընդմէջ շաբաթներու ընթացքին գտնուեր է *Hot 100* երգերու մէջ: 4 շաբաթ առաջին հորիզոնականին մէջ գտնուելէն յետոյ երգը գտնուեր է նաեւ *Mainstream Top 40* երգացանկին մէջ, ուր անիկա կը դառնայ Շիրընի երկրորդ առաջին հորիզոնական զբաղեցնող երգը («Thinking Out Loud»-էն յետոյ): 6 Մայիս 2017-ին Hot 100-ին մէջ երգը զիջեցաւ իր դիրքերը եւ զբաղեցուց 2-րդ հորիզոնականը՝ Քենտրիք Լամարի «Humble» երգէն ետք: ԱՄՆ-ի մէջ *Billboard-*ի *Dance/Mix Show Airplay* երգացանկին մէջ «Shape of You»-ն դարձաւ Շիրընի առաջին երգը *Dance/EDM* երգացանկին մէջ (իր՝ երրորդ տասնեակին մէջ եւ վեցերորդ ընդհանուր երգացանկին մէջ յայտնուած երգը Dance/Mix Show Airplay-ին մէջ): Յետագային 18 Մարտ 2017-ին երգը ընդգրկուեցաւ *Dance Club Songs* ցանկին մէջ: Այդ առաջին անգամն էր, որ Շիրընը կը յայտնուէր ցանկին մէջ որպէս մենակատար, ինչպէս նաեւ 2-րդ անգամը, որ կը յայտնուէր ցանկին մէջ: Առաջին անգամ ան ընդգրկուեցաւ աղիւսակին մէջ Rudimental-ի «Lay It All on Me» երգի ժամանակ, որ 2016-ին զբաղեցուց 38-րդ հորիզոնականը:

6 Ապրիլ 2017-ի դրութեամբ «Shape of You»-ն կը դառնայ ԱՄՆ-ի մէջ ամէնավաճառուած երգը՝ 1.7 միլիոն անգամ եւ կը դառնայ միակը, որուն վաճառքը կը հասնի միլիոնի:

Ֆրանսայի մէջ առաջին անգամ ելոյթ ունենալէն ետք կը ստանայ փլաթինէ հաւաստագիր: Աւստրալիոյ մէջ երգը 15 շաբաթ շարունակ կը զբաղեցնէ առաջին հորիզոնականը՝ անցնելով Քուլիոյի «Gangsta's Paradise» երգի 22 տարուան մրցանիշը:

## Բառերով հոլովակ
«Shape of You»-ի տեսահոլովակը բառերով առաջին անգամ կը հրապարակուի Շիրընի «YouTube»-ի ալիքին մէջ: Հոլովակը ստեղծած է Ճեյսոն Քոինկը: 24 Մայիս 2017-ի դրութեամբ բառերով տեսահոլովակը «YouTube»-ի վրայ դիտուած է շուրջ 630 միլիոն անգամ:
 
## Տեսահոլովակ
30 Յունուար 2017-ին տեղի ունեցաւ երգի պաշտօնական տեսահոլովակի նախադիտումը Շիրընի «YouTube» պաշտօնական ալիքին մէջ: Այնտեղ նկարահանուած են ամերիկացի նորաձեւութեան տիպար եւ պարուհի Ճեյնի Փեկուսքին եւ արհեստավարժ սումո Յամամոտոյամա Ռյուտան (աւելի յայտնի է որպես Յամա): Տեսահոլովակի արտադրողն է Ճեյսոն Քոինկը: 2017 թուականի Մայիս 8-ին, առաջին ելոյթէն յետոյ 98-րդ ձեռնարկին, երգը կը դառնայ Youtube-ի այն երգերէն, որոնք կարճ ժամանակի ընթացքին կը ստանան մէկ միլիարդ եւ աւելի դիտում: Մայիս 30-ի դրութեամբ Youtube-ի մէջ երգը ունի 1.272.446.525 դիտող եւ կայքի 34-րդ ամէնադիտուած հոլովակն է:

## Ձեւաչափ

* **Digital download**
# "Shape of You"&nbsp;– 3:53

* **Digital download <small>(Galantis remix)</small>**
# "Shape of You" &nbsp;– 3:15

* **Digital download <small>(Acoustic)</small>**
# "Shape of You" &nbsp;– 3:43

* **Digital download <small>(Stormzy remix)</small>**
# "Shape of You" &nbsp;– 3:51

* **Digital download <small>(Major Lazer remix)</small>**
# "Shape of You" &nbsp;– 3:12

* **Digital download <small>(Latin remix)</small>**
# "Shape of You" &nbsp;– 3:57

*; German CD single
# "Shape of You"&nbsp;– 3:53
# "Shape of You" &nbsp;– 3:43

* **Promotional single <small>(Wale remix)</small>**
# "Shape of You" &nbsp;– 4:02

* **Promotional single <small>(Remixes)</small>**
# "Shape of You" &nbsp;– 6:09
# "Shape of You" &nbsp;– 3:20
# "Shape of You" &nbsp;– 3:47
# "Shape of You" &nbsp;– 2:55

* **Promotional single <small>(DJ Mike D remix)</small>**
# "Shape of You" &nbsp;– 3:51
# "Shape of You" &nbsp;– 4:17

* **Promotional single**
# "Shape of You"&nbsp;– 3:53
# "Shape of You" &nbsp;– 3:53

## Երգացանկեր

## Հաւաստագրեր

## Ծանոթագրութիւններ

## Արտաքին յղումներ

* Երգի բառերը *Metrolyrics* կայքում http://www.metrolyrics.com/shape-of-you-lyrics-ed-sheeran.html
* Տեսանկարահանման վայրերը

Ստորոգութիւն:Բրիտանական երգեր
Ստորոգութիւն:Երգեր այբբենական կարգով
Ստորոգութիւն:2016 սինգլներ